อาสนวิหารตรีเอกภาพอันศักดิ์สิทธิ์ (ทบิลีซี)

อาสนวิหารตรีเอกภาพอันศักดิ์สิทธิ์แห่งทบิลีซี (จอร์เจีย: თბილისის წმინდა სამების საკათედრო ტაძარი) หรือเรียกสั้น ๆ ว่า ซาเมบา (სამება; แปลตรงตัว 'ตรีเอกภาพ') เป็นอาสนวิหารสำคัญของคริสตจักรออร์ทอดอกซ์จอร์เจีย ตั้งอยู่ในทบิลีซี เมืองหลวงของประเทศจอร์เจีย สร้างขึ้นในช่วงระหว่างปี 1995–2004 อาสนวิหารได้รับการออกแบบตามสถาปัตยกรรมจอร์เจียแบบดั้งเดิม แต่มีการเน้นขยายส่วนแนวตั้งมากเป็นพิเศษ และถูกมองว่าเป็น "สิ่งปลูกสร้างขวางหูขวางตาสำหรับหลายคน แต่อีกหลายคนก็เคารพบูชา" บางส่วน ของพื้นที่ที่ใช้ก่อสร้างอาสนวิหารแต่เดิมเป็นที่ดินที่เคยเป็นสุสานอาร์มีเนียชื่อฆอจาวังค์ เดิมทีสุสานมีโบสถ์อาร์มีเนียตั้งอยู่ด้วย แต่ถูกทำลายไปในสมัยโซเวียตตามคำสั่งของลัฟเรนตีย์ เบรียา ป้ายหลุมศพและอนุสรณ์ศพส่วนใหญ่ก็ถูกทำลายไปเช่นกัน และพื้นที่ถูกเปลี่ยนมาเป็นสวนสาธารณะ ถึงกระนั้นก็ยังคงมีหลุมศพอยู่จำนวนหนึ่งที่ยังคงอยู่ในช่วงเวลาที่เริ่มก่อสร้างอาสนวิหารนี้ อ้างอิง